Еўдакім Раманаў — Вікіпэдыя

# Еўдакім Раманаў

### Зьвесткі зь Вікіпэдыі — вольнай энцыкляпэдыі.

Раманаў, Еўдакім Раманавіч (11 верасьня 1855 - 20 студзеня 1922) — беларускі археоляг, гісторык, этнограф, фальклярыст.

## [рэдагаваць] Біяграфія і дасягненьні

Нарадзіўся ў мястэчку Нова-Беліца (зараз у межах Гомеля).

На працягу 1895 – 1906 гадоў служыў інспэктарам народных вучылішчаў Магілёўскай губэрні. На працягу 6 гадоў (1897 – 1903) ён быў рэдактарам неафіцыйнай часткі газэты “Могилёвские губернские ведомости”.

Падчас жыцьця ў Магілёве Раманаў апублікаваў каля 100 розных дасьледаваньняў, ня лічачы бібліяграфічных нататак, колькасьць якіх даходзіла да 20 – 30 за год.

Нястомны дасьледчык увёў у навуковы ўжытак вялікую колькасьць пісьмовых крыніц па гісторыі Магілёва, абсьледаваў археалягічныя помнікі горада, даў ім апісаньне. Ім была сабраная археалягічная калекцыя, у якой прадстаўленыя рэчы ўсіх эпох — ад каменных прыладаў працы да вырабаў XVII - XVIII стагодзьдзяў.

Яму належыць аўтарства першай археалягічнай карты Магілёўскай губэрні. Ім таксама быў заснаваны ў 1897 годзе магілёўскі царкоўна-археалягічны музэй, які разьмяшчаўся ў будынку былога бэрнардынскага кляштара, меў больш за 6 тысяч экспанатаў.

## [рэдагаваць] Сучаснасьць

На будынку краязнаўчага музэя ў Магілёве (плошча Савецкая) вісіць шыльда ў гонар Еўдакіма Раманава.

## [рэдагаваць] Вонкавыя спасылкі

- Артыкул у часопісе “Гістарычная брама”

Атрымана з «http://be-x-old.wikipedia.org../../../%D0%B5/%D1%9E/%D0%B4/%D0%95%D1%9E%D0%B4%D0%B0%D0%BA%D1%96%D0%BC_%D0%A0%D0%B0%D0%BC%D0%B0%D0%BD%D0%B0%D1%9E_9d21.html»

Катэгорыі: Беларускія археолягі | Беларускія географы | Беларускія этнографы | Беларускія фальклярысты

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Русский